Musajik Mutaqaddimin

Masjid Mutaqaddimin adolah salah ciek masjid paliang tuo di Indonesia nan talatak di Jorong Kapalo Tangah, Nagari Andaleh, Kecamatan Luhak, Kabupaten Lima Puluh Kota, Sumatra Barat. Masjid nan mulai dibangun pado tahun 1930 ko tacataik sabagai masjid paling tuo di Nagari Andaleh.

Bangunan masjid ko tadiri dari bangunan utamo jo bangunan pandampiang, nan masing-masing dimahkotai ciek kubah. Masjid ko sempat acok kali meraih paringkek partamo dalam Penilaian Masjid Telajo untuak tingkek kabupaten nan dilakukan dek Kementerian Agama, kayak pado tahun 2009 jo 2010, apolai pado tahun 2009 jugo meraih paringkeik katigo untuak tingkek provinsi.

Kini ko salain digunoan untuak kagiatan ibadah umaik Islam, masjid baukuran 24 × 18 meter ko jugo digunoan sabagai sarano pendidikan agamo bagi masyarakaik sakitar.

 Sejarah 
Mambangun masjid ko diprakarsai dek sajumlah ulama nan targabuang dalam Kasatuan Ulama Nagari Andaleh pado tahun 1930. Pado awalnyo masjid ko banamo Masjid Tuo, nan dibangun jo konstruksi barupa bambu. Masyarakaik satampaik sabelumnyo barancano manggunoan batu sabagai bahan bangunan tatapi tapaso manggunoaan bambu karano pado wakatu itu Indonesia masih barado di tangan panjajah Belanda.

Satalah kemerdekaan Indonesia pado tahun 1945, mambangun masjid ko baliak diusahoan dek masyarakaik satampaik untuak dilanjuikan jo mancari bantuan dana dari pemerintah, namun sio-sio karano lataknyo nan masih terisolir. Dek sabab itu masjid ko kian lapuak, hinggo tapaso dirobohan. Ndak lamo satalah dirobohan, salah surang rajo dari suku Bodi bagala Datuak Pangulu Basah, memprakarsai baliak mambagun masjid ko jo mawakafan sabidang tanah miliknyo. Mangatahui hal tu, masyarakaik satampaik kamudian mambantuak suatu ikatan banamo Ikatan Pamudo Muslimin Andaleh, nan batujuan untuak mawujuikan baliak badirinyo masjid ko. Sakitar 15 taun kamudian masjid ko alah dapek digunoan, meskipun sampai kini ko pambangunannyo masih taruih balanjuik dek katiadoan bantuan dari pemerintah, malainkan hanyo maandaan bantuan dari masyarakaik sakitar maupun nan barado di perantauan.

 Lingkuangan 
Di halaman masjid ko, tadapaik gerbang nan tabuek dari beton berlapis keramik bawarna sirah hati jo sirah bata. Di antaro tiang gerbang, tadapek terali basi satinggi satu meter nan bafungsi sabagai pagar. Di bagian balakang gerbang, tatutuik sabuah kanopi bawarna hijau nan tahubuang langsuang jo pintu utamo. Kanopi tu jugo bafungsi sabagai palinduang lantai karamik dari terpaaan cahayp matphari jo hujan.

 Rujuakan 

 Catatan kaki

 Daftar pustaka